hotchpotch/miracl-hf-unified huggingface dataset:
শ্রীমঙ্গল সরকারি কলেজ
শ্রীমঙ্গল সরকারি কলেজ ১৯৬৯ সালে প্রতিষ্ঠিত হয়। ১৯৮৫ সালে এটিকে সরকারিকরণ করা হয়।৬০০০ এর অধিক ছাত্র-ছাত্রীও ৪৬টি শিক্ষকের পদের বিপরীতে কলেজটিতে উচ্চমাধ্যমিক, স্নাতক (পাস) ও স্নাতক (সম্মান) পর্যায়ের শিক্ষাদান চলছে।
কলেজের একাডেমিক তথ্য:
কলেজ প্রতিষ্ঠা কাল ১.৭.১৯৬৯খ্রি.
কলেজ জাতীয় করন:১.৭.১৯৮৫খ্রি.
ভূমির পরিমান:৫একর(চারদিকে সীমানা প্রাচীর ঘেরা) ,কলেজে আধাপাকা ভবন৪টি।
রোভার ড্রেন ১টি
পাকা ভবন ৩টি। প্রশাসনিক ভবন ১টি।
তবিএনসিসি প্লাটুন কক্ষ ১টি।
সুসজ্জিত বাগান একটি
কলেজ গেইট দুটি।
স্নাতক (পাস)কোর্সের শাখাসমূহ:
স্নাতক(সম্মান)কোর্স সমূহ:
অধ্যক্ষ হিসাবে আছেন প্রফেসর স্বপন কান্তুি বড়ুয়া।
দেবতা
দেবতা বলতে এমন একটি "সত্ত্বা" বুঝানো হয় যার নারীবাচক শব্দ হলো 'দেবী'। সাধারণভাবে প্রাচীন বা বর্তমানে প্রচলিত বহু-ঈশ্বরবাদী ধর্মগুলোতে ধর্মীয় দৃষ্টিকোণ থেকে দেবতাগণ দেবীদের তুলনায় অধিক ক্ষমতা সম্পন্ন হন এবং দেবতাদের দ্বারাই পুরো দেব-সমাজ শাসিত হয়; যেমনঃ গ্রীকদের ক্ষেত্রে জিউস এবং রোমানদের ক্ষেত্রে জুপিটার ছিলেন প্রধান দেবতা।
অভয় আশ্রম
অভয় আশ্রম হল ব্রিটিশ ভারতে প্রতিষ্ঠিত একটি জাতীয়তাবাদী সামাজিক সংগঠন। গান্ধীবাদী আদর্শে প্রাণিত এই আশ্রমের প্রতিষ্ঠা হয় বাংলাদেশের কুমিল্লায়।
প্রথমে এই আশ্রমের নাম ছিল সবিতা মিশন আশ্রম। পরে মহাত্মা গাঁধীর পরামর্শ নামকরণ হয় ‘অভয় আশ্রম’। গ্রামভিত্তিক কুটির শিল্পের মাধ্যমে অর্থনৈতিক স্বনির্ভরতার জন্য ১৯২১ সালে কুমিল্লার এই আশ্রমের প্রতিষ্ঠা করেন ভারতীয় জাতীয় কংগ্রেস নেতৃবৃন্দ। তাদের মধ্যে প্রধান ছিলেন প্রফুল্লচন্দ্র ঘোষ, সুরেশচন্দ্র বন্দ্যোপাধ্যায়, হরিপদ চট্টোপাধ্যায় প্রমুখেরা। বিভিন্ন সময় এই আশ্রমের কর্মকান্ডে যুক্ত ছিলেন চিত্তরঞ্জন দাশ, সুভাষচন্দ্র বসু, প্রফুল্ল চন্দ্র রায়, শরৎচন্দ্র বসু। ভারতের স্বাধীনতা আন্দোলন অভয় আশ্রম একটি গুরুত্বপূর্ণ ভূমিকা নেয়। সশস্ত্র বিপ্লবীরা নানা সময় এখানে আশ্রয় নিয়ে লুকিয়ে থাকতেন। রবীন্দ্রনাথ ঠাকুর ১৯২৬ সালে ত্রিবার্ষিক সম্মেলনে সভাপতিত্ব করতে কুমিল্লার অভয় আশ্রমে এসেছিলেন। এছাড়া চক্রবর্তী রাজা-গোপালচারী, সীমান্ত গান্ধী আবদুল গাফফার খান, যমুনা লাল বাজাজ, ঠক্কর বাবা, সাদিক আলী প্রমুখ জাতীয় নেতৃবৃন্দ পদার্পণ করেছেন আশ্রমের উন্নয়নমূলক কর্মকাণ্ড দেখার জন্যে। বাংলার বিভিন্ন অঞ্চলে অভয় আশ্রমের একাধিক শাখা গড়ে ওঠে। ১৯৭১ সালে বাংলাদেশের স্বাধীনতা যুদ্ধের সময় এই আশ্রম লুঠ হয় একবার। মুক্তিযোদ্ধারা এখানে আশ্রয় নিতেন।
জনসংখ্যা নিয়ন্ত্রণে স্বাধীনতা পুরস্কার বিজয়ীদের তালিকা
জনসংখ্যা নিয়ন্ত্রণে স্বাধীনতা পুরস্কার বাংলাদেশের জনসংখ্যা নিয়ন্ত্রণের ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের জনসংখ্যা নিয়ন্ত্রণের ক্ষেত্রে অসামান্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই ডাঃ মোঃ জাফরুল্লাহ চৌধুরীকে “জনসংখ্যা নিয়ন্ত্রণে স্বাধীনতা পুরস্কার” প্রদান করা হয়।
আবু দারদা
আবু দারদা হযরত মুহম্মদ (সা.) এর একজন বিখ্যাত সাহাবী। কন্যা দারদার নাম অনুসারে এ নাম এবং ইতিহাসে এ নামেই খ্যাত। তিনি ছিলেন আরবের অন্যতম শ্রেষ্ঠ জ্ঞানী, অশ্বারোহী ও বিচারক। ইসলাম গ্রহণের পূর্বে ছিলেন মদীনার একজন সফল ব্যবসায়ী।
আলেক্সান্দ্রা স্তান
আলেক্সান্দ্রা স্তান একজন রোমানীয় সঙ্গীত শিল্পী এবং সঙ্গীত লেখক। তিনি ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই গানের প্রতি আগ্রহ দেখে তিনি গান গাওয়া শুরু করেন। এজন্য একের পর এক বের করেন আনলকড, সাক্সবীটস ইত্যাদি অ্যালবাম। তিনি গায়ক হিসেবে অনেক সাফল্য অর্জন করেছেন। তার সাফল্যের ফলসরূপ তিনি জাপান গোল্ড ডিস্ক অ্যাওয়ার্ড, এমটিভি ইউরোপ মিউজিক অ্যাওয়ার্ড, রোমানিয়ান মিউজিক অ্যাওয়ার্ড ইত্যাদি পুরস্কার লাভ করেছেন।
আলেক্সান্দ্রা স্তান ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই তিনি গানের প্রতি আগ্রহ প্রকাশ করেন ও গান গাওয়া শুরু করেন। তিনি সর্বপ্রথম গান গাওয়ার জন্য নিমন্ত্রণ পান একটি টেলিভিশন চ্যানেলে যখন তিনি ১৫ বছর বয়সের ছিলেন। পরবর্তিতে তিনি মামাইয়া মিউজিক ফেস্টিবলের মতো বিভিন্ন সঙ্গীত বিষয়ক বিভিন্ন অনুষ্ঠান এবং প্রতিযোগিতায় অংশগ্রহণ করতে থাকেন। এরই ধারাবাহিকতায় তিনি বেশ কয়েকটি অ্যালবাম তৈরি করেন যার বেশীরভাগই বেশ আলোড়ন সৃষ্টি করে। তার কাজের জন্য তিনি অনেক পুরস্কারও লাভ করেন।
ধন্যি মেয়ে
ধন্যি মেয়ে একটি বাংলা হাস্যরসাত্মক রোমান্টিক চলচ্চিত্র। এই ছবিটি অরবিন্দ মুখোপাধ্যায়ের পরিচালনায় ১৯৭১ সালে মুক্তি পায়। এই ছবির সুরকার ছিলেন নচিকেতা ঘোষ। এই সিনেমার চিত্রগ্রহণ হয় হাওড়া জেলার জগৎবল্লভপুরে।
কলকাতার স্বচ্ছল ব্যবসায়ী কালিগতি দত্ত একজন ফুটবল পাগল মানুষ। তার নিজের ক্লাব সর্বমঙ্গলা স্পোর্টিং ক্লাবের প্রধান খেলোয়ার তার ভাই বগলা ও শ্যালক ঘণ্টেশ্বর। নিঃসন্তান কালীগতি ও তার স্ত্রী বগলাকে পুত্রস্নহে মানুষ করেন। তার দল হাড়ভাঙ্গা গ্রামে শিল্ড ফাইন্যাল খেলতে যায়। ম্যাচ জিতলেও গ্রামের জিমিদার ও হাড়ভাঙা ক্লাবের সভাপতি গোবর্ধন চৌধুরী তার ভাগ্নি মনসার সাথে জোর করে বগলার বিয়ে দিয়ে দেয়। মনসা অনাথ, অবিহেলায় মামার বাড়িয়ে মানুষ কিন্তু বগলার বাড়ির প্রিয়পাত্রী হয়ে ওঠে যদিও কালীগতি এই বিবাহ স্বীকার করেন না। যদিও বগলা ও মনসার মধ্যে মধুর সম্পর্ক গড়ে ওঠে। মনসাকে জোর করে ফেরত পাঠিয়ে দেন কালিগতি। শিল্ড ফাইন্যালের বদলা নিতে দলবল নিয়ে তিনি আবার যান হাড়ভাঙা গ্রামে ম্যাচ জিতে আসার জন্যে।
আইএনএস কিলতান (পি৩০)
আইএনএস কিলতান (পি৩০) প্রকল্প ২৮-এর অধীনে নির্মিত ভারতীয় নৌবাহিনীর একটি এন্টি-সাবমেরিন ওয়ারফেয়ার কেরোভেট। এটি ভারতীয় নৌবাহিনীর সাথে আধিপত্যের বিভিন্ন পর্যায়ে চারটি কমোন্টা-শ্রেণী কেরোভেট গুলির তৃতীয় জাহাজ। জাহাজটি কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড, দ্বারা নির্মিত হয়েছিল এবং ২৬ শে মার্চ ২০১৩ তারিখে চালু করা হয়েছিল। কিলতান স্থানীয়করণের নৌযানের প্রচেষ্টায় অগ্রণী ভূমিকা পালন করে এবং ভারতের নিজস্ব প্রযুক্তিতে তৈরি যন্ত্রাংশ থেকে জাহাজের ৯০% নির্মান করা হয়েছে। আইএনএস কিলতানের কমিশন হয় ১৬ অক্টোবর ২০১৭ সালে।
২০১০ সালের আগস্টে কিলতান জাহাজের কেল্লাটি রাখা হয়েছিল এবং এটি ২৬ মার্চ ২০১৩ সালে নৌবাহিনীর স্টাফদের প্রধান অ্যাডমিরাল ডি কে জোশির স্ত্রী চিত্রা জোশি দ্বারা কলকাতায় চালু করা হয়েছিল। জাহাজটি আনুমানিক ₹ ১,৭০০ কোটি টাকা খরচ করে নির্মান করা হয়েছে। জাহাজটির নাম কিলতান দ্বীপের নামে রাখা হয়েছে, এটি একটি প্রবাল দ্বীপ, যা ভারতের আঞ্চলিক কেন্দ্রীয় রাজ্য লাক্ষাদ্বীপের অংশ। এটি ছিল আইএনএস কিলতান-এর উত্তরাধিকার জাহাজ, যা ছিল একটি অর্নালা-শ্রেণির কলোভট যা অপারেশন ট্রাইডেন্টে অংশগ্রহণ করেছিল এবং পরে ১৯৮৭ সালে এটি ডিকমিশন (নিষিদ্ধ) করা ছিল।
কমোর্ত-শ্রেণীটি "প্রকল্প ২৮"-এর অংশ হিসেবে নৌবাহিনীর অধিনায়ক দ্বারা নকশা (ডিজাইন) করা হয়েছে। এটি পারমাণবিক, জৈবিক ও রাসায়নিক পরিবেশের অধীনে যুদ্ধ করতে সক্ষম। এটি উন্নত দ্রুতগতির বৈশিষ্ট্য যুক্ত এবং ভারতীয বিরোধী সাবমেরিন যুদ্ধবিষয়ক ক্ষমতা বাড়ানো একটি রাডারের ধরা না পড়া (নিম্ন রাডার স্বাক্ষর সঙ্গে) ভারতীয় নৌবাহিনীর একটি ফ্রন্টলাইন যুদ্ধ জাহাজ। জাহাজটির মধ্যে ১৭ জন অফিসার এবং ১০৬ নাবিক থাকবে।
কার্বন ফাইবার কম্পোজিট উপাদানটির উপর ভিত্তি করে নির্মিত "কিলতান" হল ভারতের প্রথম জাহাজ যা তার প্রধান হুলের সাথে সমন্বিত করা হয়েছে যার ফলে জাহাজের ওজন ও রক্ষণাবেক্ষণ খরচ কমেছে এবং উন্নত চটপটে বৈশিষ্ট্যগুলি যুক্ত হয়েছে। জাহাজটি ১০৯ মিটার (৩৫৮ ফুট) লম্বা এবং ১২.৮ মিটার (৪২ ফুট) প্রশস্ত এবং ২৫ নট (৪৬ কিমি / ঘণ্টা, ২৯ মাইল প্রশস্ততা) শীর্ষ গতিতে সর্বোচ্চ মানানসই। এটি ৩,৫০০ টন (ওজন) একটি স্থানচ্যুতি এবং ১৮ নট (৩৩ কিলোমিটার / ঘণ্টা, ২১ মাইল/ঘন্টা) গতিতে জাহাজটি ৩,৩৪৫০ নটিক্যাল মাইল (৬,৩৯০ কিলোমিটারে ৩,৯৭০ মাইল/ঘন্টা) চলতে পাড়বে। জাহাজটি ৪ ডিজেল ইঞ্জিন দ্বারা চালিত যা ৩,০০০ কিলোওয়াট (৪,০০০ এইচপি) সংযুক্ত শক্তি উৎপন্ন করে এবং ৩,৮৮৮ কিলোওয়াট (৫,২১৪ এইচপি) ডিজেল ইঞ্জিনের প্রধান ইউনিট দ্বারা ১,০৫০ টি আরপিএইচ চালিত।
"কিলতান" যুদ্ধ জাহাজটিকে ভারতের একটি আধুনিক অস্ত্রশস্ত্র এবং সেন্সর দিয়ে সশস্ত্র করা হবে। জাহাজটিতে থাকবে- "একটি মাঝারি পরিসীমা বন্দুক, টর্পেডো টিউব লঞ্চার, রকেট লঞ্চার এবং একটি ঘনিষ্ঠ অস্ত্র সিস্টেম"। জাহাজে একটি সমন্বিত যোগাযোগ ব্যবস্থা এবং একটি ইলেক্ট্রনিক ওয়ারফেয়ার সিস্টেম থাকবে।
গোপাল ভাঁড় (টিভি ধারাবাহিক)
গোপাল ভাঁড় মূলত একটি টিভি ধারাবাহিক এনিমেশন সিরিয়াল। এটি মূলত গড়ে উঠেছে বিখ্যাত হাস্যরসিক গোপাল ভাঁড়ের কাহিনী নিয়ে। এই গোপাল হলো বুদ্ধিদীপ্ত প্রতিভার এক জ্বলন্ত স্বাক্ষ্য।
কেলেপচা (চোর),
পুঁটির বাবা,
পুঁটির মা,
ভোলা ময়রা (মিষ্টির দোকানি),
বটা,
ঘটা,
মন্ত্রীর বউ,
খাম্বাজ রাজা,
খাম্বাজ মন্ত্রী,
নবাব,
উজির,
ভগবান,
গোপালের পিসি॥
সোনামুখী উচ্চ বিদ্যালয়
সোনামুখী উচ্চ বিদ্যালয় জয়পুরহাট জেলার আক্কেলপুর উপজেলায় অবস্থিত প্রাচীন বিদ্যাপিঠ। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
সোনামুখী উচ্চ বিদ্যালয় টি ১৯০৪ সালে প্রতিষ্ঠিত হয়।
সোনামুখী উচ্চ বিদ্যালয় টি অত্র এলাকার অন্যতম একটি পুরাতন বিদ্যাপিঠ। এটি তুলসিগঙ্গা নদীর উপরে অবস্থিত। স্কুলে মোট ৪ টি ভবন রয়েছে। তার মধ্যে ৩ টি পাকা ভবন এবং একটি টিন শেড ভবন রয়েছে। স্কুল প্রাঙ্গনের পূর্ব পাশে প্রধান শিক্ষকের কার্যালয়, শিক্ষক মিলনায়তন, গ্রন্থাগার, কম্পিউটার ল্যাব সহ একাডেমিক অন্যান্য অফিস সহ মূল ভবনটি এক তলা। অন্যান্য ৩ টি ভবনে শিক্ষার্থীদের শ্রেনীকক্ষ হিসেবে ব্যবহৃত হয়।
শিক্ষার্থীদের জন্য সাইকেল গ্যারেজ, নামাজঘর, মহিলাদের কমনরুম, শহীদ মিনার আধুনিক সুবিধাসমূহ সমৃদ্ধ ক্যাম্পাস।
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে।
হামিশ মার্শাল
হামিশ জন হ্যামিল্টন মার্শাল (; জন্ম: ১৫ ফেব্রুয়ারি, ১৯৭৯) ওয়ার্কওয়ার্থ এলাকায় জন্মগ্রহণকারী সাবেক প্রথিতযশা নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে সকল স্তরের ক্রিকেটে অংশগ্রহণ করেছেন হামিশ মার্শাল। মার্শাল মূলতঃ মাঝারিসারির ব্যাটসম্যান হিসেবে মাঠে নামতেন।
জেমস মার্শাল তার যমজ ভাই। অস্ট্রেলীয় মার্ক ওয়াহ ও স্টিভ ওয়াহর পর দ্বিতীয় যমজ ভ্রাতা হিসেবে টেস্ট ক্রিকেটে অংশ নেয়ার সৌভাগ্য অর্জন করেন।
ডিসেম্বর, ২০০০ সালে দক্ষিণ আফ্রিকার বিপক্ষে তার টেস্ট অভিষেক ঘটে। ৭ নম্বরে ব্যাটিংয়ে নেমে অপরাজিত ৪০ রানের মূল্যবান ইনিংস খেলেন। এছাড়াও, হক কাপে নর্থল্যান্ডের সদস্যরূপে খেলে থাকেন তিনি।
২০০৩-০৪ মৌসুমে স্বাগতিক পাকিস্তানের বিপক্ষে একদিনের আন্তর্জাতিক সিরিজ খেলার জন্য নিউজিল্যান্ড দলে আহুত হন। ফয়সালাবাদে অনুষ্ঠিত নিজস্ব তৃতীয় খেলায় অংশ নিয়ে অপরাজিত ১০১ রান করেন। পরবর্তীতে ৬৪ ও ৮৪ রান তুলে নিউজিল্যান্ডকে সিরিজ বিজয়ে প্রভূতঃ সহায়তা করেন।
২০০৩-০৪ মৌসুমে নিজদেশে সফরকারী দক্ষিণ আফ্রিকার বিপক্ষে সিরিজ বিজয়েও একই ভূমিকায় অবতীর্ণ হন।
এরফলে ইংল্যান্ডে অনুষ্ঠিত ২০০৪ সালের ন্যাটওয়েস্ট সিরিজে অংশগ্রহণের জন্য মনোনীত হন। গ্রুপপর্বের খেলায় অপরাজিত ৭৫ ও ৫৫ রান তুলেন। এরপর চূড়ান্ত খেলায় ৪৪ রান তুলে ওয়েস্ট ইন্ডিজের বিপক্ষে দলকে জয়ী করতে সবিশেষ ভূমিকা রাখেন।
মার্চ, ২০০৫ সালে অস্ট্রেলিয়ার বিপক্ষে ১৪৬ রানের মনোজ্ঞ শতরান করেন যা তার প্রথম শতরানের ইনিংস ছিল। এরপর এপ্রিলে শ্রীলঙ্কার বিপক্ষে করেন ১৬০ রান।
২০০৭ সালের ক্রিকেট বিশ্বকাপে শেষ মুহূর্তে তাকে দলের সদস্য মনোনীত করা হয়। ঐ প্রতিযোগিতায় তিনি একটি অর্ধ-শতকের সন্ধান পেয়েছিলেন।
প্রতিযোগিতা শেষে নিউজিল্যান্ড দলের সাথে চুক্তিবদ্ধ হতে অপারগতা প্রকাশ করেন ও গ্লুচেস্টারশায়ারের পক্ষে খেলেন।
আইরিশ পাসপোর্ট থাকায় তিনি বিদেশী খেলোয়াড়রূপে বিবেচিত নন। এরপর আর তাকে নিউজিল্যান্ডের পক্ষে খেলতে দেখা যায়নি।
অক্টোবর, ২০১০ সালে ভারত সফরের জন্য আয়ারল্যান্ড ক্রিকেট দলের সদস্যরূপে মার্শালের অন্তর্ভূক্তির কথা ঘোষণা করা হয়। আয়ারল্যান্ডের পক্ষে ওডিআইয়ে অংশগ্রহণের বিষয়ে আইসিসি অনুমোদনের আশা করা হয়।
ইন্ডিয়ান ক্রিকেট লীগে রয়্যাল বেঙ্গল টাইগার্সের পক্ষে ২০০৯ সালের মাঝামাঝি সময়ে বিলুপ্ত হবার পূর্ব-পর্যন্ত খেলেন।
ফেব্রুয়ারি, ২০০৯ সালে টি২০ প্রীতিখেলায় শচীন তেন্ডুলকর ও দীনেশ কার্তিক অস্ট্রেলিয়ান ক্রিকেটার্স অ্যাসোসিয়েশন ও নিউজিল্যান্ড ক্রিকেট প্লেয়ার্স অ্যাসোসিয়েশনের মধ্যকার খেলা থেকে নিজেদের নাম প্রত্যাহার করে নেন। এর প্রধান কারণ ছিল, খেলায় মার্শালের খেলায় সম্পৃক্ততা। আইপিএল ও আইসিএলের প্রতিদ্বন্দ্বিতার প্রেক্ষিতে বিসিসিআই তাদেরকে খেলতে মানা করে। বিসিসিআই তাদের খেলোয়াড়দেরকে মার্শালের অংশগ্রহণকৃত দলের বিপক্ষে ফিল্ডিং না করানোর সিদ্ধান্ত নেয়।
২০০৬ সালে ইংরেজ কাউন্টি ক্রিকেটে অংশগ্রহণের জন্য গ্লুচেস্টারশায়ারের সদস্য হন। এরপর থেকে নিয়মিতভাবে খেলতে থাকেন।
২০১১ সালে অপূর্ব কীর্তিগাঁথা রচনা করেন হামিশ মার্শাল ও কেভিন ও’ব্রায়ান। টি২০ খেলায় প্রথম উইকেটে জুটিতে উভয়েই শতরান সংগ্রহ করেন।
জুন, ২০১২ সালে গ্লুচেস্টারশায়ারের টুয়েন্টি২০ দলের অধিনায়ক মনোনীত হন।
২০১৩ সালের কাউন্টি মৌসুমে ২০০৬ সালের পর সহস্র রানের কোঠা অতিক্রমণ করেন। ৩৭ বছর বয়সে এসে নতুন করে তিনবছরের জন্য চুক্তিবদ্ধ হন।
২০১৫ সালে আর্থিক সুবিধাগ্রহণের মৌসুম উপভোগ করেন হামিশ মার্শাল।
মোস্তাক আহমদ
হাবিলদার মোস্তাক আহমদ হলেন বাংলাদেশের একজন প্রখ্যাত ক্রীড়াবিদ এবং মুক্তিযোদ্ধা। খেলাধুলায় অসাধারণ কৃতিত্বের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “ক্রীড়ায় স্বাধীনতা পুরস্কার” প্রদান করা হয়।
মোস্তাক আহমদ সৈনিক হিসাবে তার কর্মজীবন শুরু করেন। তিনি বাংলাদেশের স্বাধীনতার যুদ্ধ সরাসরি অংশগ্রহণ করেন।
ক্রীড়ায় অনন্য সাধারণ নৈপুন্যের জন্য তাকে ১৯৭৭ সালে “স্বাধীনতা পুরস্কার” প্রদান করা হয়।
রিছাং ঝর্ণা
রিছাং ঝর্ণা (সাপ মারা রিসাং ঝর্ণা নামেও পরিচিত) খাগড়াছড়ি জেলায় মাটিরাঙ্গা উপজেলার সাপমারা গ্রামে অবস্থিত একটি পাহাড়ি ঝর্ণা। খাগড়াছড়ি শহর থেকে এর দূরত্ব প্রায় ১০ কি.মি.। এই ঝর্ণার উচ্চতা প্রায় ১০০ ফুট।
রিছাং শব্দটি এসেছে খাগড়াছড়ির মারমা সম্প্রদায়ের ভাষা থেকে । মারমা ভাষায় রিং শব্দের অর্থ পানি আর ছাং এর অর্থ উঁচু স্থান হতে কোনো কিছু গড়িয়ে পড়াকে বুঝায় । অর্থাৎ রিছাং শব্দ দ্বারা উঁচু স্থান হতে জলরাশি গড়িয়ে পড়াকে বুঝায় ।এর অপর নাম তেরাং তৈকালাই।
খাগড়াছড়ি জেলা  সদর থেকে ১১ কি.মি. আর মাটিরাঙ্গা উপজেলা সদর থেকে প্রায় ১০ কি.মি. দূরত্বে খাগড়াছড়ি-ঢাকা মূল সড়ক হতে আরও ১ কি.মি. দক্ষিণে "রিছাং ঝর্ণা" অবস্থিত। মূল সড়ক থেকে পাহাড়ি পথ পাড়ি দিয়ে, ঝর্ণার পথে ২৩৫ ধাপের সিঁড়ি দিয়ে নামতে হয়। বর্ষাকালে সিড়ি দিয়ে নামার সময়ই ঝর্ণার শব্দ শোনা যায় । উঁচু পাহাড়ের গা ঘেঁষে যেতে যেতে যে কারও দৃষ্টি আটকে যাবে পাহাড়ী সবুজের সমারহে। আনুমানিক ১৯৯৩-৯৪ সালে এই প্রাকৃতিক ঝর্ণাটি আবিষ্কৃত হয় বলে জানা যায়; জুম চাষের সুবাদে ঝর্ণাটি সবার নজরে আসে।
১০০ ফুট উঁচু পাহাড় থেকে নিচে গড়িয়ে পড়ে ঝর্ণার জলধারা। পানির গতিপথ ঢালু হওয়ায় প্রাকৃতিক ওয়াটার স্লাইডিং-এর সৃষ্টি হয়েছে, যা এই ঝর্ণার প্রধান আর্কষণ। শুধু ঝর্ণাটিই নয়, ঝর্ণা অভিমুখে সমগ্র যাত্রা পথটাই দারুন রোমাঞ্চকর। ঝর্ণার পথে পাহাড়ি ঢালু রাস্তা আর সিঁড়ি এবং চারদিকের সবুজের সমারহ বেশ আকর্ষণীয়।
আইএনএস কামোর্তা (পি২৮)
আইএনএস "কামোর্তা" হলো ভারতীয় নৌবাহিনীর জন্য তৈরি করা প্রথম এন্টি-সাবমেরিন কামোর্তা-শ্রেণীর স্টেলথ করভেট। জাহাজটির নকশা তৈরি এবং নির্মাণকাজ করে গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড, যা ২০০৩ সালে চালু করা "প্রকল্প ২৮"-এর অংশ হিসেবে ১৯ এপ্রিল, ২০১০ তারিখে শুরু করা হয়। আইএনএস "শিবালিকের" মতো "কামোর্তা" জাহাজের নির্মাণ কাজেও ভারতে উৎপাদিত উচ্চমানের ইস্পাত ব্যবহার করা হয়েছে। ২০১৪ সালের ১২ জুলাই জাহাজটি ভারতীয় নৌবাহিনীর কাছে হস্তান্তর করা হয়। এটি ভারতের প্রথম নিজস্ব এন্টি-সাবমেরিন করভেট এবং সেইসাথে স্বনির্মিত প্রথম স্টেলথ করভেট। জাহাজটির স্টিলথ বৈশিষ্ট্য X ফর্ম হুল (X Form Hull) উন্নত করা হয়েছে এবং রাডার বা অবলোহিত সেন্সরে শনাক্ত হবার সম্ভাবনা ও অভ্যন্তরীণ শব্দ কমানোর জন্য জাহাজের দুপাশ ঢালু করা হয়েছে। ২৩ আগস্ট ২০১৪ তারিখে কেন্দ্রীয় প্রতিরক্ষা মন্ত্রী অরুণ জেটলি জাহাজটির অনুমোদন দেন। ভারতের আন্দামান ও নিকোবর দ্বীপপুঞ্জের কামোর্তা দ্বীপের নামানুসারে জাহাজটির নাম রাখা হয়েছে।
আইএনএস কামোর্তা মূলত আমদানি করা হাই-টেনসিল (অতি প্রসারণযোগ্য) ইস্পাত ব্যবহার করে নির্মিত হবে বলে সিদ্ধান্ত নেওয়া হয়। কিন্তু আমদানিতে ব্যর্থতার কারণে এটি ভিলাই স্টল প্ল্যান্ট থেকে ভারতের রাষ্ট্রীয় মালিকানাধীন ইস্পাত কর্তৃপক্ষ কর্তৃক উত্পাদিত স্বতন্ত্রভাবে উন্নত বিশেষ গ্রেড উচ্চ টেনসিল স্টিল (DMR249A) দ্বারা নির্মিত হয়। . জাহাজগুলি তার 'এক্স' হুল এবং সমাহার আকারের কারণে জল ভয়েস স্বাক্ষর এবং রাডার ক্রস বিভাগকে ফাঁকি দেওয়ার ক্ষমতা রয়েছে। এটি প্রথম ভারতীয় নৌবাহিনীর জাহাজ যা কার্বন ফাইবার প্রিন্টেড প্লাস্টিকের সাথে তৈরি করা হয় যা থেকে ওজন এবং জীবনচক্র রক্ষণাবেক্ষণের খরচ কমানো যায়। জাহাজের ডেকে বিভিন্ন সেন্সর এবং অস্ত্র ব্যবস্থাগুলিও বিস্তৃত করেছিল যা বিভিন্ন ভারতীয় শিল্প দ্বারা আধুনিকভাবে নির্মিত হয়েছিল।
এটি ভারতের প্রথম এন্টি-সাবমেরিন করভেট এবং সেইসাথে প্রথম করভেট জাহাজ নিমিত নির্মিত হয়েছে। প্রায় ৯০% জাহাজ দেশিও প্রযুক্তিতে তৈরি এবং জাহাজ এনবিসি অবস্থার মধ্যে লড়াই করতে সক্ষম। এটি একটি হেলিকপ্টার পরিচালনার জন্য ব্যবহার করা হয়, যা একটি রেল-কম হ্যালো পরিবর্তীত সিস্টেমের সাথে সজ্জিত করা হয়। এটি একটি হ্যাঙ্গার দরজা বৈশিষ্ট্য।
আইএনএস কামোর্তার মোট দৈর্ঘ্য ১০৯ মিটার (৩৫৮ ফুট) এবং প্রস্ত ১৩.৭ মিটার (৪৫ ফুট)। জাহাজ সম্পূর্ণ লোড প্রায় ৩,৫০০ টন (৩,৯০০ শর্ট টন)। এটি ৫,০৯৬ এইচপি (৩,৮০০ কিলোওয়াট) ডিজেল ইঞ্জিন দ্বারা ১,০৫০ আরপিএম-এ চালিত হয় ।
এটি সিওডিএডি কনফিগারেশনে চারটি পিল্স্টিক ১২ পিএ ৬ এসটিসি ডিজেল ইঞ্জিন ব্যবহার করে এবং দুটি দুই-শাখা, নিয়ন্ত্রিত-পিচ প্রবর্তককে চালিত করে যা ফলে জাহাজটি ৩২ কিমি (৫৯ কিলোমিটার/ঘণ্টা বা ৩৭ মাইল/ঘন্টা) এর সর্বোচ্চ গতিতে পৌঁছায়। এটি অবিচ্ছিন্ন এএসডব্লু হেলিকপ্টারের জন্য ফ্লাইট ক্রু এবং প্রায় ৪,০০০ nmi (৭,৪০০ কিমি; ৪,৬০০ মাইল) একটি বিস্তৃতি সহ প্রায় ১৮০ নাবিক এবং ১৫ কর্মকর্তা থাকবে।
বন্ধন এক্সপ্রেস
বন্ধন এক্সপ্রেস বা কলকাতা-খুলনা এক্সপ্রেস একটি আন্তর্জাতিক মানসম্পন্ন যাত্রীবাহী ট্রেন যা ভারতের পশ্চিমবঙ্গ রাজ্যের রাজধানী কলকাতা থেকে বাংলাদেশের খুলনা শহরের মধ্যে যাতায়াত করে। এটিই দ্বিতীয় ট্রেন যা এই দুই দেশের মধ্যে চলাচল করে। এটি চালু হয় ৫২ বৎসর পর। বন্ধন শব্দের অর্থ হল সংযোগ। বাংলাদেশ ও ভারতের মধ্যে বন্ধুত্বের প্রতীক হিসেবে ২০১৭ সালের ১৬ নভেম্বর, এই ট্রেন সাভিস চালু করা হবে। ট্রেনের বগি ও ইঞ্জিন হিসেবে দুই দেশের মধ্যে উভয় দেশের বগি ও ইঞ্জিন ব্যবহার করা হবে এর ফলে যাত্রীদের সীমান্তে ট্রেন পরিবর্তন করতে হবে না।
ভারত থেকে ছেড়ে যাওয়া ট্রেনটি কলকাতা রেলওয়ে স্টেশন থেকে ছাড়ে, এখানে ইমিগ্রেশন সম্পন্ন হয়, যদিও ভিসা সংগ্রহ করতে হয় ভারতীয় দূতাবাস থেকে আগে থেকেই। বাংলাদেশের খুলনা স্টেশন থেকে কলকাতা গামী বন্ধন এক্সপ্রেস ছাড়ে। উপযুক্ত এবং সঠিক কাগজপত্র সহকারে খুলনা স্টেশনের কাউন্টারে উপস্থিত হয়ে টিকিট সংগ্রহ করতে হবে খুলনার যাত্রীদের।
কলকাতা-ঢাকার পর কলকাতা-খুলনা রুটে ভারত-বাংলাদেশর দ্বিতীয় মৈত্রী ট্রেনটির নামকরণের প্রস্তাব করা হয়েছিল ‘সোনারতরী’। কিন্তু উভয় দেশের রেলে একই নাম ব্যবহৃত হওয়ায় তা বাদ দেওয়া হয়। এরপর প্রস্তাব দেওয়া হয় ‘সম্প্রীতি’ ও ‘বন্ধন’। পরে বন্ধন নামটি সর্বসম্মতিক্রমে গৃহীত হয়। 
অনেক আমলাতান্ত্রিক জটিলতার পর শেষ পর্যন্ত বন্ধন লাইনে গড়াচ্ছে।
কলকাতা থেকে খুলনা পর্যন্ত পৌনে দুশ’ কিলোমিটার রেলপথ পাড়ি দিতে সময় লাগবে মাত্র পাঁচ ঘণ্টা। সকাল সাড়ে সাতটায় কলকাতার চিৎপুর থেকে যাত্রী নিয়ে দুপুর সাড়ে ১২টায় বন্ধন পৌঁছুবে খুলনায়। এরপর দুপুর দেড়টায় খুলনা থেকে যাত্রী নিয়ে সন্ধ্যা নাগাদ ফের কলকাতায় পৌছে যাবে।
ট্রেনটি কলকাতা থেকে দমদম – বনগাঁ – পেট্রাপোল – বেনাপোল – ঝিকরগাছা –যশোর হয়ে খুলনা যাবে ট্রেনটি।
শিবতীর্থ মঠ, পুরান শহর
শিবতীর্থ মঠ হচ্ছে ভারতের ভুবনেশ্বরের পুরাতন শহরে অবস্থিত একটি হিন্দু মঠ যা চন্দন যাত্রা এবং দোল পূর্ণিমার জন্য পরিচিত। বিশ্বাস করা হয়ে থাকে দোল পূর্ণিমার দিন দেবতা লিঙ্গরাজ মঠে এসে পঙক্তি ভোগ গ্রহণ করেন। এটা মূলত মঠ হলেও মন্দির নামেও পরিচিত।
শিবতীর্থ মঠ পূর্বমুখী। এটা ভুবনেশ্বরের পুরাতন শহরের রথগদা চকে অবস্থিত। লিঙ্গরাজ মন্দির থেকে রথ রাস্তার ডান পাশ ধরে এলে মঠে আসা যায়। ১৯৭০ সালে এন্ডাউমেন্ট কমিশন মঠের দায়িত্ব গ্রহণ করে। মঠটি সংকারাচার্য সম্প্রদায়ের অধীন। লিঙ্গরাজ দেবতার রথ তৈরীর উদ্দেশ্যে ব্যবহৃত কাঠ সুতোরমিস্ত্রীরা ব্যবহার করার আগপর্যন্ত এখানে সংরক্ষণ করা হয়। 
মন্দিরটি মঠের সীমানার পুর্ব প্রান্তে অবস্থিত। মঠটি লিঙ্গরাজ মন্দিরের উত্তর প্রবেশ পথে রথ রাস্তায় অবস্থিত। সেখানে এক এবং আধা সারিতে তেরোটি মৃত মন্দির আছে। কাছের সারিতে নয়টি মন্দির আছে যার উত্তর অংশের চারটি ব্যক্তিগত দেয়ালের মধ্যে আছে। দক্ষিণ অংশের মন্দিরগুলো আধা ধ্বংসপ্রাপ্ত।
ভ্যানিলা চকোলেট (গান)
ভ্যানিলা চকোলেট হলো রোমানীয় সঙ্গীত শিল্পী আলেক্সান্দ্রা স্তান-এর দ্বিতীয় অ্যালবাম আনলকড-এর একটি গান। এই গানটি চুড়ান্তভাবে ডিজিটাল ডাউনলোড ফরম্যাট হিসেবে ২৪ ডিসেম্বর ২০১৪ তৈরি করা হয়। এটি আনলকড অ্যালবামের চতুর্থ গান। ভ্যানিলা চকোলেট গানটি পাঁচ জন সঙ্গীত লেখক লিখেছেন যাদের মধ্য আলেক্সান্দ্রা স্তানও একজন।
ভ্যানিলা চকোলেট গানটি পাঁচজন সঙ্গীত লেখক লিখেছেন যা রোমানীয়ার ফোনোগ্রাম স্টুডিওসে ধারণ করা হয়। এই গানের একটি ভিডিও যা পরবর্তিতে প্রতিষ্ঠানিক ভিডিও হিসেবে প্রকাশ করা হয় তা ১৮ ডিসেম্বর ২০১৪ আলেক্সান্দ্রা স্তানের ইউটিউব চ্যানেলে আপলোড করা হয়।
উই ওয়ানা (গান)
উই ওয়ানা হচ্ছে রোমানীয় সঙ্গীত শিল্পী আলেক্সান্দ্রা স্তানের তৃতীয় অ্যালবাম আলেস্টা-এর একটি গান। গানটিতে আলেক্সান্দ্রা স্তানের সাথে ছিলেন রোমানীয় সঙ্গীত শিল্পী ইন্না এবং আমেরিকান অভিনেতা ড্যাডি ইয়ানকী। উই ওয়ানা গানটি ডিজিটাল ডাউনলোড ফরম্যাটে তৈরি এবং ৮ জুন ২০১৫ গানটি মুক্তি পায়। মুক্তি পাওয়ার পর থেকেই সঙ্গীত সমালোচকরা গানটির প্রশংসা করেন।
উই ওয়ানা গানটি চারজন সঙ্গীত লেখক লিখেছেন। পুরো গানটি তৈরির পরে ৮ জুন ২০১৫ স্তান তার ইউটিউব চ্যানেলে গানটি আপলোড করেন। গানটি স্টান এবং ইন্না অন্যান্য স্থানেও একক এবং যৌথভাবে গেয়েছেন। তবে সর্বপ্রথম একসাথে তারা দুজনে সরাসরি অভিনয় করেন ১৭ অক্টবর ২০১৫।
গবেষণা ও প্রশিক্ষণে স্বাধীনতা পুরস্কার বিজয়ীদের তালিকা
গবেষণা ও প্রশিক্ষণে স্বাধীনতা পুরস্কার বাংলাদেশের গবেষণা ও প্রশিক্ষণ দানে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের গবেষণা ও প্রশিক্ষণে ক্ষেত্রে অনন্য অবদানের স্বীকৃতি প্রদানের উদ্দেশ্যে ২০০৮ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ২০০৮ সালে প্রথমবারের মতো অধ্যাপক রেহমান সোবহানকে “গবেষণা ও প্রশিক্ষণে স্বাধীনতা পুরস্কার” প্রদান করা হয়।
আলুটিলা
আলুটিলা খাগড়াছড়ি জেলার একটি পর্বত। এটি খাগড়াছড়ির অন্যতম একটি দর্শনীয় পর্যটনকেন্দ্র; যা আলুটিলা পর্যটনকেন্দ্র নামে পরিচিত।
এটি সমুদ্রপৃষ্ঠ থেকে প্রায় ৩০০০ হাজার ফুট উঁচু এই পর্বতটি একটি অন্যতম ব্যাতিক্রমী পর্যটনকেন্দ্র। আলুটিলা খাগড়াছড়ি জেলা সদর থেকে ৮ কি.মি. পশ্চিমে মাটিরাঙ্গা উপজেলায় অবস্থিত। সৌন্দর্যের ঐশ্বর্যময় খাগড়াছড়ি শহরের প্রবেশপথ হচ্ছে আলুটিলা। এটি খাগড়াছড়ি জেলার সবচেয়ে উঁচু পর্বত। আলুটিলা থেকে সম্পূর্ণ খাগড়াছড়ি শহর দেখা যায়। আলুটিলার একটি অন্যতম আকর্ষণ হচ্ছে আলুটিলা রহস্যময় গুহা।
আলুটিলার পূর্বের নাম আরবারী পর্বত। আলুটিলায় প্রচুর পরিমাণে বুনো আলু জন্মে। দ্বিতীয় বিশ্বযুদ্ধের সময় খাগড়াছড়িতে খাদ্যাভাব দেখা দিলে, স্থানীয় জনগণ এই পর্বত থেকে বুনো আলু খেয়েই জীবনধারণ করেছিল । এরপর থেকেই এই পর্বতটি আলুটিলা নামে পরিচিতি পায়।
আই ডিড ইট, মামা! (গান)
আই ডিড ইট, মামা রোমানীয় সঙ্গীতশিল্পী আলেক্সান্দ্রা স্তানের গানের অ্যালবাম আলেস্টা-এর একটি গান। গানটি ডিজিটাল ডাউনলোড ফরম্যাট হিসেবে ২৭ নভেম্বর ২০১৫ মুক্তিপ্রাপ্ত হয়। তবে গানটির আনুমানিক একটি সংস্করণ গানটি মুক্তি পাওয়ার দুই দিন আগেই আলেক্সান্দ্রা স্তানের ইউটিউব চ্যানেলে আপলোড করা হয়। মুক্তি পাওয়ার পরথেকেই গানটি অনেক আলোচনা-সমালোচনার সম্মুখিন হয়। একদল সঙ্গীত সমালোচক গানটির প্রশংসা করলেও অন্যদল গানটিকে বিরক্তিকর বা আনন্দের নয় বলে মন্তব্য করেন।
উই ওয়ানা গানটি ছয়জন সঙ্গীত লেখক/গীতিকার লিখেছেন। গানটি তৈরি করা হয় ডিজিটাল ফরম্যাটে। আলেক্সান্দ্রা স্তান গানটির একটি আনুমানিক সংস্করণ ২৫ নভেম্বর ২০১৫ তারিখে তার ইউটিউব চ্যানেলে আপলোড করেন। ইউটিউবে গানটি আপলোড করার দুই দিন পরেই ২৭ নভেম্বর ২০১৫ গানটিকে মুক্তি দেওয়া হয়।
কাতানা
ঐতিহাসিকভাবে, ছিল প্রথা অনুসারে তৈরি জাপানি তরবারি গুলোর অন্যতম যা প্রাচীন এবং সামন্ততান্ত্রিক জাপানের সামুরাই কর্তৃক ব্যবহৃত হত। কাতানার স্বতন্ত্র বৈশিষ্ট্য: এর গোল বা বর্গাকৃতি রক্ষকের সাথে বাকানো, একমুখী ফলক এবং দু-হাতে ধরার উপযোগী লম্বা হাতল দ্বারা একে আলাদাভাবে চিহ্নিত করা যায়।
"কাতানা"কে সাধারণত প্রমাণ আকৃতির, মাঝারিভাবে বাকানো (পুরোনো তাচি রীতি থেকে ভিন্ন, যাতে আরো বক্রতা দেওয়া হত) জাপানি তরবারি বলে আখ্যায়িত করা হয় যার ফলক ৬০ সে.মি. থেকে লম্বা। কাতানা ঐতিহাসিকভাবে সামন্ততান্ত্রিক জাপানের সামুরাইদের সাথে সংযুক্ত।
কিছু ব্যাতিক্রমের দ্বারা "কাতানা" এবং তাচিকে আলাদাভাবে চেনা যায়, যেমন: স্বাক্ষর করা থাকলে, ফলকের গোড়ায় ঐ স্বাক্ষরের অবস্থান দেখে।
পশ্চিমা ঐতিহাসিকদের মতে কাতানা পৃথিবীর সামরিক ইতিহাসে নিখুঁততম ধারালো অস্ত্রসমুহের মধ্যে অন্যতম ছিল।
খন্দকার মোশাররফ হোসেন (ফরিদপুরের রাজনীতিবিদ)
খন্দকার মোশাররফ হোসেন (জন্ম: ১৯৪২) বাংলাদেশের একজন রাজনীতিবিদ। তিনি ২০১৯ সালের ৬ জানুয়ারী অব্দি স্থানীয় সরকার, পল্লী উন্নয়ন ও সমবায় মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের দায়িত্বপ্রাপ্ত মন্ত্রী ছিলেন। খন্দকার মোশাররফ হোসেন ৩০শে ডিসেম্বর, ২০১৮ সালে অনুষ্ঠেয় একাদশ জাতীয় সংসদ নির্বাচন, ২০১৮ তে ফরিদপুর-৩ আসন থেকে সংসদ সদস্য নির্বাচিত হোন।
খন্দকার মোশাররফ হোসেনের জন্ম ১৯৪২ সালে। তিনি ১৯৬৩ সালে বাংলাদেশ প্রকৌশল বিশ্ববিদ্যালয় থেকে স্নাতক এবং ১৯৭৪ সালে যুক্তরাজ্যের স্ট্রেথক্লেইড ইউনিভার্সিটি থেকে স্নাতকোত্তর ডিগ্রি অর্জন করেন।
খন্দকার মোশাররফ হোসেন ১৯৮০ সালে বাংলাদেশ প্রকৌশল বিশ্ববিদ্যালয়ে ভিজিটিং প্রফেসর হিসেবে যোগদান করেন। তিনি আন্তর্জাতিক শ্রম সংস্থার (আইএলও) প্রধান কারিগরি পরামর্শক হিসেবে সিয়েরা লিওনে (১৯৮০-৮৯) এবং উগান্ডায় (১৯৮৯-৯০) কর্মরত ছিলেন। তিনি যুক্তরাজ্যে বাংলাদেশি প্রবাসীদের অধিকার সংরক্ষণের লক্ষ্যে মহারাণী এলিজাবেথের সঙ্গে দুটি ফলপ্রসূ সভায় নেতৃস্থানীয় অংশ গ্রহণকারী ছিলেন। তিনি বাংলাদেশ চেম্বার অফ ইন্ডাস্ট্রিজের (বিসিআই) সাবেক সভাপতি ছিলেন এবং তিনি ফরিদপুর বিভাগ ও পদ্মা সেতু বাস্তবায়ন কমিটির বর্তমান চেয়ারম্যান। খন্দকার মোশাররফ হোসেন স্কটল্যান্ডের গ্লাসগোস্থ বাংলাদেশ সমিতিরও সভাপতি এবং উত্তরা ক্লাবেরও সভাপতি ছিলেন।
২০১৪ সালের ৫ জানুয়ারি ১০ম সংসদ নির্বাচনে খন্দকার মোশাররফ হোসেন ফরিদপুর-৩ আসন থেকে দ্বিতীয়বারের মতো সংসদ সদস্য হিসেবে নির্বাচিত হন। এর আগেও তিনি সংসদ সদস্য নির্বাচিত হন এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী হিসেবেও দায়িত্ব পালন করেন। ২০১৫ সালের ৯ জুলাই মোশাররফ হোসেন স্থানীয় সরকার, পল্লী উন্নয়ন ও সমবায় মন্ত্রনালয়ের দায়িত্ব পান। তিনি নিজ দায়িত্বের অতিরিক্ত হিসেবে ২০১৮ সালের ১১ ডিসেম্বর প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী হিসেবে নিযুক্ত হোন।
মুজিবুর রহমান দুলু
মুজিবুর রহমান দুলু একজন বাংলাদেশী চলচ্চিত্র সম্পাদক। তিনি ১৯৫৫ সালের ১৩ ডিসেম্বর ঢাকায় জন্মগ্রহণ করেন। তিনি চলচ্চিত্র সম্পাদনার জন‍্য সর্বাধিক (৮ বার) জাতীয় চলচ্চিত্র পুরস্কার পেয়েছেন। চিত্র সম্পাদক এনামূল হকের সহকারী হিসেবে তিনি চিত্রজগতে এসেছিলেন। মুজিবুর রহমান দুলু সম্পাদিত উল্লেখযোগ‍্য চলচ্চিত্রগুলো হচ্ছে 'দিন যায় কথা থাকে', 'ছোট মা', 'নাগর দোলা', 'ভাত দে' প্রভৃতি।
হাজাছড়া ঝর্ণা
হাজাছড়া ঝর্ণাটি রাঙামাটি জেলায় অবস্থিত একটি প্রাকৃতিক পাহাড়ি ঝর্ণা । সাজেকগামী পর্যটকদের কাছে বর্তমানে ঝর্নাটি অত্যন্ত আকর্ষণীয় হয়ে উঠেছে।
হাজাছড়া ঝর্ণা রাঙামাটি জেলার বাঘাইছড়ি উপজেলার বাঘাইহাট এলাকায় অবস্থিত। মূল রাস্তা হতে ১৫ মিনিট ঝিরিপথ ধরে হেঁটেই পৌঁছানো যায় ঝর্ণার পাদদেশে। ঝর্ণার হীমশিতল পানি আর সবুজেঘেরা ঝিরিপথ পর্যটকদের দৃষ্টি কেড়ে নেয়। শীতকালে এর পানির প্রবাহ কমে যায়।
হাজাছড়া নামক এলাকা হতে ঝর্ণার উৎপত্তি বিধায় এর নাম হাজাছড়া ঝর্ণা। এটি শুকনাছড়া ঝর্ণা বা দশ নাম্বার ঝর্ণা নামেও পরিচিত। ঝর্ণাটির স্থানীয় পাহাড়িদের দেয়া নাম হল চিত জুরানি থাংঝাং ঝর্ণা ; যার অর্থ মন প্রশান্তি ঝর্ণা।
বর্ষার সময় ঝর্ণার ঝিরিপথে পানি তুলনামূলক বেড়ে যায় এবং পথটি কর্দমাক্ত থাকে। তাই পর্যটকদের ভালো মানের গ্রিপযুক্ত ট্র্যাকিং জুতা ব্যবহার করার পরামর্শ দেয়া হয় এবং সর্তকতা অবলম্বন করতে বলা হয়।
ঝর্ণায় আগত পর্যটকগণকে পরিবেশ রক্ষার্থে বোতল,পলিথিন,প্যাকেট ইত্যাদি যেখানে-সেখানে না ফেলে নির্দিষ্ট স্থানে ফেলার পরামর্শ দেয়া হয়।
শামসুজ্জামান খান
শামসুজ্জামান খান (জন্ম: ২৯ ডিসেম্বর ১৯৪০) হলেন একজন বাংলাদেশী অধ্যাপক, লোক সংস্কৃতি ও পল্লীসাহিত্য গবেষক এবং বাংলা একাডেমির প্রাক্তন মহাপরিচালক। খানের সবচেয়ে উল্লেখযোগ্য কর্ম হল "বাংলাদেশের লোকজ সংস্কৃতি গ্রন্থমালা" শিরোনামে ৬৪ খণ্ডে ৬৪ জেলার লোকজ সংস্কৃতির সংগ্রহসালা সম্পাদনা এবং ১১৪ খণ্ডে বাংলাদেশের "ফোকলোর সংগ্রহমালা" সম্পাদনা।
খান বাংলা একাডেমি প্রাঙ্গণে ঢাকা লিট ফেস্ট আয়োজনের অনুমতি দিয়ে ব্যাপক সমালোচনার মুখে পড়েছিলেন। কেননা এই উৎসব আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। বর্তমানে বাংলা ভাষা ও বাংলাদেশের সংস্কৃতি বিছু উচ্চবিত্ত-বিশেষ শ্রেণি ও দেশি-বিদেশি সংস্থা দ্বারা অবহেলিত- অপমানিত ও বাধাগ্রস্ত হচ্ছে প্রতিনিয়ত, সেই পরিস্থিতিতে এই আয়োজনে বাংলা একাডেমিরর প্রতি বাংলা ভাষাভাষী লেখক-সংস্কৃতি কর্মী ও মানুষের যে আস্থা বা ইমেজ রয়েছে, সূক্ষ্ণভাবে তাতে ধ্স নেমেছে! বাংলা একাডেমি কারো ব্যক্তিগত প্রতিষ্ঠান নয়- এটা বিবেচনায় থাকা উচিত। ব্যক্তিগত সম্পর্ক ও স্বার্থের নিরিখে বাংলা একাডেমি ব্যবহৃত হোক-তা কারও কাম্য নয়।
তিনি অগ্রণী ব্যাংক পুরস্কার (১৯৮৭); কালুশাহ পুরস্কার (১৯৮৭); দীনেশচন্দ্র সেন ফোকলোর পুরস্কার (১৯৯৪); আব্দুর রব চৌধুরি স্মৃতি গবেষণা পুরস্কার (১৯৯৮); দেওয়ান গোলাম মোর্তজা পুরস্কার (১৯৯৯); শহীদ সোহরাওয়ার্দী জাতীয় গবেষণা (২০০১); মীর মশাররফ হোসেন স্বর্ণপদক (২০০৪) প্রভৃতি পুরস্কারে ভূষিত হয়েছেন।
দেবসভা মন্দির
দেবসভা মন্দিরটি ভারতের ওড়িশা রাজ্যের পুরানো ভুবনেশ্বরের শহরে খরাখিয়া বৈদ্যনাথ মন্দির চত্বরে অবস্থিত। এটি একটি পরিত্যক্ত মন্দির এবং পূর্ব দিকে মুখোমুখি করে গড়ে উঠেছে মন্দিরটি এবং মন্দিরের কোথাও কোন দেবতা নেই। স্থানীয়দের মতে, মন্দির হল সমস্ত দেব-দেবীর মণ্ডলী এবং দেবী যার জন্য এটি দেবসভ নামে পরিচিত।
মন্দিরটি ১৪ তম শতাব্দীতে রেখা দেউল মন্দিরতত্বের-এর সাথে যুক্ত। এটি খরাখিয়া ভায়াদনাথের দক্ষিণ পশ্চিমাঞ্চলীয় প্রান্তে অবস্থিত; ৫.০০ মিটার দক্ষিণ ও পশ্চিমে মন্দির প্রাচীর থেকে। মন্দির পূর্ব সম্মুখীন হয়। এটি ০.৬০ মিটার উচ্চতা সহ ৫.৫০ বর্গ মিটার পরিমাপ একটি নিম্ন এবং বর্গক্ষেত্র ভিতের উপর দাঁড়িয়েছে।
পরিকল্পনাটিতে, দেবসভা মন্দিরটির একটি চৌকো স্তম্ভ আছে যার দৈর্ঘ্য ৪.০০ মিটার এবং একটি সম্মুখ বারান্দা ০.৯০ মিটার। এটি একটি পঞ্চরতথ হিসাবে একটি কেন্দ্রীয় রাহ এবং অরুঠা এবং কাঁকড়া প্যাগাস জোড়ার উভয় পক্ষের দ্বারা পৃথকিত হয়। মন্দিরটির বর্ধিতকরণে, পরিমাপ রেখা আদেশের পঞ্চভূম থেকে মস্তকা পর্যন্ত ৫.৭৩ মিটার উচু। নীচের থেকে উপরে দেবাসভা মন্দির একটি বাড, গদি এবং মস্তক আছে। বাঘের পাঁচগুচ্ছ বিভাজনের সাথে মন্দিরটির উচ্চতা ২.৪৩ মিটার পরিমাপ করে একটি পঞ্চঙ্গবাড়ী রয়েছে। নীচের অংশে পলাগাটির চারটি মৌলিক খানা, কুঁড়া, পটা এবং বাজান রয়েছে যা ০.৫৮ মিটার দূরযুদ্ধ ও ঊর্ধ্বাঙ্গা ০.৫০ মিটার এবং উচ্চতা ০.৫৩ মিটার উচ্চতায় যথাক্রমে ০.৫৫ মিটার উচ্চতার উচ্চতা ০.২৫ মিটার। ০.৫৭ মিটার পরিমাপের বারান্দা পাঁচটি ছাঁচনির্মাণ আছে। মন্দিরটির গণ্ডি ও মস্তকা ২.২৫ মিটার এবং উচ্চতা থেকে ১.০৫ মিটার পর্যন্ত পরিমাপ করে এবং ভাস্কর্যের অভিলাষগুলি ছাড়াই।
পার্শ্বদেবতার নিদর্শনগুলি তিন দিকের প্যাগাস তলজাঁঙে অবস্থিত, যথা, পশ্চিমে, উত্তর ও দক্ষিণে ০.৭৬ মিটার উচ্চতা x ০.৫৫ মিটার প্রস্থে x ০.২৫ মিটার গভীরতা। উচ্চতা ১.৭৯ মিটার এবং প্রস্থ ১.২০ মিটার পরিমাপ দরজা কপাট দুটি সমতল উল্লম্ব ব্যান্ড আছে। ডান দিকের দরজাটি আংশিকভাবে ভাঙ্গে গেছে। তবে রাজ্য সরকার বর্তমানে মন্দিরটির রক্ষনা বেক্ষনা ও সংস্কারের দায়ীত্ব নিয়েছে। মন্দিরটির যথা সম্ভব সংস্কারের চেষ্টা চলছে।
বাসন্তিকা
বাসন্তিকা(বৈজ্ঞানিক নাম: "Gandaca harina(Horsfield)") এক প্রজাতির মাঝারি আকারের প্রজাপতি, যাদের মুল শরীর আর ডানা হালকা সবজেটে হলুদ বর্ণের। এরা ‘পিয়েরিডি’ পরিবার এবং 'কলিয়াডিনি' উপগোত্রের সদস্য।
প্রসারিত অবস্থায় বাসন্তিকা এর ডানার আকার ৩৫-৪৫ মিলিমিটার দৈর্ঘ্যের হয়।
ভারতে প্রাপ্ত বাসন্তিকা এর উপপ্রজাতি হল- সমগ্র ভারত, থাইল্যান্ড, কম্বোডিয়া, মায়ানমার, সিংগাপুর, ফিলিপাইনসহ ইন্দোনেশিয়ার বিভিন্ন অঞ্চলে এদের দেখা মেলে।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির পুরুষ এর ডানার মূল রঙ হলুদ এবং স্ত্রী সাদা বর্ণের হয়। উভয় নমুনাতেই সামনের ডানার উপরিতলে অ্যাপেক্স এ সরু কালো পটি দেখা যায় যা খুব সরু ভাবে টার্নেল এর মধ্যভাগ পর্যন্ত বিস্তৃত। অ্যাপেক্সএ সরু কালো বহিঃপ্রান্তরেখা দেখা যায়। এছাড়া কোনো দাগ ছোপ পুরুষ নমুনার ক্ষেত্রে সামনে অথবা পিছনের ডানায় দৃশ্যমান নয়। স্ত্রী নমুনাতে শুধুমাত্র সামনের ডানার উপরিতলে ৪ নং শিরা বরাবর খাঁজ কাটা কালো রেখা বর্তমান।
বাসন্তিকাদের উড়ান ধীর-স্থির প্রকৃতির। এদের সাধারনত অন্য প্রজাপতিদের সাথে জলপান করতে দেখা যায়। এরা কখন ডানা মেলে রৌদ্র পোহায় না।
ভৃঙ্গেশ্বর শিবমন্দির
ভৃঙ্গেশ্বর শিবমন্দির হচ্ছে ভুবনেশ্বরের দক্ষিণ-পশ্চিমে দয়া নদীর তীরে খাটুয়াপাড়া গ্রামে ধাউলি পাহাড়ের পাদদেশে অবস্থিত। পশ্চিমমুখী মন্দিরটির অধিষ্ঠাতা দেবতা একটি চক্রাকার যোনী পিঠ যা কেন্দ্রে একটা ছিদ্র। মন্দিরটি হালকা ধূসর চুনাপাথরে নির্মিত যা বর্তমানে ওড়িষা রাজ্য প্রত্নতত্ত্ব দপ্তরের অধীনে আছে। মন্দিরটিই আগাগোড়া সংস্কার করা হয়েছে।
পশ্চিমমুখী মন্দিরের পশ্চিম দিকে রাস্তা রয়েছে যা গ্রামের দিকে চলে গেছে, অপর তিন পাশে ঢাউলি পাহাড়।
মন্দিরটি একটি উঁচু ভিত্তির উপরে অবস্থিত যার দৈর্ঘ্য ২৬.৫০ মিটার, প্রস্থ ২২.১০ মিটার এবং ২ মিটার উঁচু। মন্দিরটির একটি বর্গাকার বিমান আছে যার দৈর্ঘ্য ৭.১০ মিটার।
মন্দিরটির উত্তর, পশ্চিম ও দক্ষিণ এই তিন অংশে পার্শ্বদেবতাদের স্থান দেওয়া হয়েছে। দক্ষিণে গণেশ এবং উত্তরে মহিষমর্দিনীর মূর্তি রয়েছে। পদ্মপাতার উপর গণেশ ত্রিভঙ্গ মুদ্রায় দাঁড়িয়ে আছে। তার উপরের হাত দুটি ভাঙা। মূর্তিটি জটামুকুট এবং নাগাউপবীতধারী। উত্তরে মহিষ মর্দিনী পার্বতীর স্থান নিয়েছে। সম্ভবত এটা পরে স্থাপন করা হয়েছে। দানবের মাথাটি মহিষের কিন্তু দেহটি মানবের। চার হাত যুক্ত দেবী তার প্রধান বাম হাত দিয়ে অসুরের মাথা ধরে আছে, ডান পায়ে অসুরকে চেপে ধরে আছেন। মূর্তিটি ৮ম শতকের স্থাপত্যশৈলীর সম্পর্ক তুলে ধরে।
দরজার পাল্লাটি আংশিক সংস্কারকৃত। এটা ২.৩৮ মি. উঁচু এবং ১.১০মি. চওড়া। পাল্লার নিচে মেঝের উপর চন্দ্রশিলা আছে যার উভয়প্রান্তে নান্দনিক নকশা করা। দরজার দুইপাশে দুটি দ্বারপাল ভিত্তি আছে যা ০.৫৫ মি. উঁচু, ০.৩৬ মি. চওড়া এবং ০.১০ মি. পুরু। ভিত্তি দুটিতে ত্রিশুল হাতে দ্বারপাল এবং নদীদেবী গঙ্গা ত্রিভঙ্গী দশায় ডান পাশে এবং একই ভঙ্গীতে যমুনা বাম পাশে দাঁড়িয়ে আছে। দরজার উপরে ১.৫০ মিটার স্থান কার্ভ আকারে আছে যেখানে নবগ্রহ পদ্মাসনে বসে আছে। রবি দুই হাতে পদ্ম ধরে আছেন, রাহুর বিশাল মাথায় জটামুকুট হাতে অর্ধচন্দ্র ধরা এবং সাপের লেজযুক্ত কেতু হাত তুলে আছে ও মাথার উপরে তিনমাথাওয়ালা সাপের ছাতা মেলে আছে।
মন্দিরটিতে বিভিন্ন ধর্মীয় পূজা ও উৎসব যেমন শিবরাত্রি, কার্তিক পূর্ণিমা, রাজাসংক্রান্তি, জলাশয় পূজ ইত্যাদি পালিত হয়ে থাকে। এছাড়া পৈতা দান, মুনদানা, বিয়ে ইত্যাদি সামাজিক অনুষ্ঠানের আয়োজন করা হয়ে থাকে। মন্দির চত্ত্বরে গ্রামের বিভিন্ন জমায়েত অনুষ্ঠান আয়োজিত হয়।
ব্লু ডিউক
ভারতে প্রাপ্ত ব্লু ডিউক এর উপপ্রজাতি হল- প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ এবং স্ত্রী উভয় নমুনারই ডানার উপরিতল কালচে জলপাই সবুজ। উপরের ডানার কোস্টা থেকে শুরু হয়ে নীচের ডানার উপরিপৃষ্ঠের ১ নং শিরা অবধি বিস্তৃত একটি চওড়া, সাদা ডিসকাল বন্ধনী বিদ্যমান। উক্ত ডিসকাল বন্ধনীটি ধারাবাহিক একসারি বিভিন্ন আকৃতির ছোপ দ্বারা গঠিত। নীচের ডানার উপরিতলে সাদা ডিসকাল বন্ধনীটি বাইরের দিকে উজ্জ্বল সবজে নীল বর্ণের আঁশ দ্বারা সীমায়িত। পুরুষ নমুনায় সাদা ডিসকাল ব্যান্ড অথবা পটিটি বাইরের দিকে কালো কিনারা যুক্ত।
কংলাক পাহাড়
কংলাক পাহাড় বাংলাদেশের রাঙ্গামাটি জেলার বাঘাইছড়ি উপজেলার অন্তর্গত সাজেক ইউনিয়নে অবস্থিত। এটি সাজেক ভ্যালির সর্বোচ্চ চূড়া । সমুদ্রপৃষ্ঠ হতে এর উচ্চতা প্রায় ১৮০০ ফুট।
কংলাক পাহাড়ের উপরে কংলাক পাড়া অবস্থিত। সাজেক ভ্যালি মূলত রুইলুই পাড়া এবং কংলাক পাড়ার সমন্বয়ে গঠিত। কংলাক পাহাড় থেকে লুসাই পাহাড় স্পষ্ট দেখা যায়। চারদিকে পাহাড় , সবুজ আর মেঘের অকৃত্রিম মিতালী চোখে পড়ে । সাজেক ভ্রমণরত পর্যটকদের কাছে এটি এখন আকর্ষণের কেন্দ্রবিন্দুতে পরিণত হয়েছে। রুইলুই পাড়া হতে প্রায় ২ কিলোমিটার দূরত্বে এটি অবস্থিত; সাজেকের হ্যালিপ্যাড হতে ৩০-৪০ মিনিট ট্রেকিং করে কংলাক পাড়ায় যেতে হয়।
কংলাক পাড়াটি কমলাক পাড়া নামেও পরিচিত । স্থানীয় তথ্য মতে , এই পাড়াটির পাশে বড় বড় কমলা বাগান অবস্থিত বলে এটিকে কমলাক পাড়া বলা হয় । পাহাড়ের নিচে কংলাক ঝর্ণা অবস্থিত এবং এই ঝর্নার নামানুসারেই এই পাহাড়ের নামকরণ করা হয়েছে।
পাহাড়চূড়ার ছোট্ট গ্রামটিতে ত্রিপুরা ও লুসাই নৃ-গোষ্ঠীর বসবাস ৷ জুম চাষ এ পাড়ার প্রধান খাদ্য ও উপার্জনের উৎস। বেশি চাষ হয় হলুদ ,আদা ও কমলার। কংলাকে পানি সংকট রয়েছে। প্রতিটি বাড়িতেই চোখে পড়বে একাধিক ও বড়বড় পানির রিজার্ভার। বৃষ্টির জমানো পানিই এ পাড়ার পানির মূল উৎস। অধিবাসীরা ঘরের চালা থেকে বৃষ্টির পানি সংগ্রহ করে রিজার্ভারে ধরে রাখেন ও দৈনন্দিন কার্যাদি সম্পন্ন করেন।
পথ কিছুটা ঢালু এবং বর্ষার সময় পিচ্ছিল থাকায় বয়স্ক ও শিশুদের উপরে উঠতে নিরুৎসাহী করা হয়। এলাকায় পানি কিছুটা অপ্রতুল বলে পর্যটকদের সাথে করে পানি নিয়ে যাওয়ার পরামর্শ দেয়া হয়।
জনপ্রশাসনে স্বাধীনতা পুরস্কার বিজয়ীদের তালিকা
জনপ্রশাসনে স্বাধীনতা পুরস্কার বাংলাদেশের জনপ্রশাসন নিয়ে গবেষণা ও প্রশিক্ষণ দানে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের জনপ্রশাসন নিয়ে গবেষণা ও প্রশিক্ষণ দানের ক্ষেত্রে অনন্য অবদানের স্বীকৃতি প্রদানের উদ্দেশ্যে ২০১৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ২০১৭ সালে প্রথমবারের মতো প্রফেসর মোহাম্মদ আসাদুজ্জামানকে “জনপ্রশাসনে স্বাধীনতা পুরস্কার” প্রদান করা হয়।
নিউ রুলস (গান)
নিউ রুলস হলো ইংরেজ গায়ক ডুয়া লিপার গানের অ্যালবাম ডুয়া লিপার ৬ষ্ঠ গান। এই গানটি তিন জন সঙ্গীত লেখক/গীতিকার লিখেছেন। গানটি ভিন্ন ভিন্ন দিনে ভিন্ন ভিন্ন দেশে মুক্তি পায়। তবে গানটি সর্বপ্রথম বের হয় যুক্তরাজ্যে। মুক্তি পাওয়ার পরে সঙ্গীত সমালোচকরা গানটির প্রশংসা করেন।
নিউ রুলস গানটি তৈরি করা হয় ডুয়া লিপা অ্যালবামের একটি গান হিসেবে। গানটি লিখেছেন তিনজন সঙ্গীত লেখক/গীতিকার। এই গানটি বিভিন্ন দেশে আলাদা সময়ে বের করা হয়। গানটি সর্বপ্রথম ২১ জুলাই ২০১৭ অ্যালবামের ৬ষ্ঠ গান হিসেবে যুক্তরাজ্যে একটি রেডিও সেন্টারে পাঠানো হয়। পরে একই গান যুক্তরাষ্ট্রে মুক্তি পায় ২২ আগস্ট ২০১৭।
মোহাম্মদ আসাদুজ্জামান
অধ্যাপক মোহাম্মদ আসাদুজ্জামান (জন্ম: ১ জানুয়ারি ১৯৩৭) হলেন একজন বাংলাদেশী অধ্যাপক ও গবেষক। তিনি বিভিন্ন সময় প্রশাসনিক সংস্কার ও জনপ্রশাসন সংক্রান্ত বেশ কিছু পরামর্শ দিয়েছিলেন সরকারকে যেগুলোর কিছু কিছু পরামর্শ বিভিন্ন সময় গৃহীত হয়েছে এবং জনপ্রশাসন সংক্রান্ত অনন্য অবদানের জন্য ২০১৭ সালে তিনি স্বাধীনতা পুরস্কার লাভ করেন।
আসাদুজ্জামান ১৯৩৭ সালের ১ জানুয়ারি তদাননীত ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) মাদারীপুরের কালকিনীর সাহেবরামপুরের সাহেবরামপুর গ্রামে জন্মগ্রহণ করেন। তার পিতার নাম আব্দুর রহমান রাঢ়ি ও মাতা জোবেদা খাতুন। ছয় ভাই দুই বোনের মধ্যে সবার বড় আসাদুজ্জামান কিশোর বয়সেই প্রতিবেশি মনোয়ারা বেগম বুনুর সাথে বিবাহ বন্ধনে আবদ্ধ হন। তাদের পাঁচ পুত্র ও দুই কন্যা সন্তান রয়েছে।
তিনি মাদারীপুরের ইউনাইটেড ইসলামিয়া হাইস্কুল থেকে ১৯৫২ সালে মাধ্যমিক, সরকারি নাজিমউদ্দিন কলেজ থেকে ১৯৫৪ সালে উচ্চমাধ্যমিক এবং ১৯৫৮ সালে ঢাকা বিশ্ববিদ্যালয় থেকে বাংলায় সন্মানসহ স্নাতকোত্তর ডিগ্রি অর্জন করেন।
আসাদুজ্জামানের কর্মজীবন শুরু হয় ১৯৫৮ সালে ময়মনসিংহের নাসিরাবাদ কলেজে প্রভাষক হিসাবে যোগদানের মাধ্যমে। এরপর আনন্দমোহন কলেজ, বরিশালের ব্রজমোহন (বিএম) কলেজ, ঢাকার জগন্নাথ কলেজ (বর্তমানঃ জগন্নাথ বিশ্ববিদ্যালয় এবং রংপুরের কারমাইকেল কলেজে দীর্ঘকাল অধ্যাপনা করেন। পরবর্তীতে তিনি মাদারীপুরের সরকারি নাজিমুদ্দিন কলেজ, কুমিল্লা সরকারি ভিক্টোরিয়া কলেজ, নরসিংদী সরকারি কলেজ ও টাঙ্গাইলের করটিয়া সা’দত কলেজে অধ্যক্ষ হিসেবে দায়িত্ব পালন করে জাতীয় শিক্ষা ব্যবস্থাপনা একাডেমির (নায়েম) পরিচালক হিসেবে কর্মরত থেকে ১৯৯৩ সালে অবসর গ্রহণ করেন।
তিনি জনপ্রশাসনে অনন্য অবদানের স্বীকৃতি স্বরূপ ২০১৭ সালে স্বাধীনতা পুরস্কার লাভ করেন।
জুম করপোরেশন
জুম করপোরেশন, জুম, একটি পেপ্যাল সেবা ডিজিটাল পদ্ধতিতে অর্থ আদান-প্রদান অথবা বিদেশ থেকে অর্থ আনার একটি পদ্ধতি। এর মাধ্যমে যুক্তরাষ্ট্র থেকে ৫২টি দেশে অর্থ পাঠানো এবং মোবাইলের মাধ্যমে বিভিন্ন ধরনের বিল পরিশোধের সুযোগ রয়েছে। যেসব দেশে এ সেবাটি চালু আছে তারমধ্যে উল্লেখযোগ্য দেশ হচ্ছে চীন, ভারত, ঘানা, পাকিস্তান, মেক্সিকো এবং ফিলিপাইন। এ প্রতিষ্ঠানটি ২০০১ সালে প্রতিষ্ঠিত। যুক্তরাষ্ট্রের সান ফ্রান্সিসকো ভিত্তিক প্রতিষ্ঠানটি আরেকটি অফিস রয়েছে গুয়েতেমালা শহরে। ২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল। ২০১৫ সালের নভেম্বর এ অধিগ্রহণ সম্পন্ন হয়।
জুম বিশ্বের বিভিন্ন দেশে এক ব্যক্তি থেকে অন্য ব্যক্তির কাছে অর্থ আদান-প্রদানের সুবিধা দিচ্ছে। ডেস্কটপ কিংবা মোবাইল সাইট এবং মোবাইল অ্যাপের মাধ্যমে এ অর্থ আদান-প্রদান করা যায়।
২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল। ২০১৫ সালের নভেম্বর এ অধিগ্রহণ সম্পন্ন হয়।
স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা
স্বাধীনতা ও মুক্তিযুদ্ধে স্বাধীনতা পুরস্কার বাংলাদেশের স্বাধীনতার সংগ্রাম এবং সশস্র মুক্তিযুদ্ধে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের স্বাধীনতার সংগ্রাম এবং সশস্র মুক্তিযুদ্ধে নেতৃত্ব দান ও সরাসরি অংশগ্রহণ করার অসাধারণ ত্যাগ স্বীকারের স্বীকৃতি প্রদানের উদ্দেশ্যে ১৯৯৮ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৯৮ সালে প্রথমবারের মতো শহীদ শেখ ফজিলাতুন্নেছা মুজিব (মরণোত্তর), শহীদ সৈয়দ নজরুল ইসলাম (মরণোত্তর), শহীদ তাজউদ্দিন আহমদ (মরণোত্তর), শহীদ ক্যাপ্টেন মনসুর আলী (মরণোত্তর), শহীদ এ. এইচ. এম. কামরুজ্জামান (মরণোত্তর), শহীদ আবদুর রব সেরনিয়াবাত (মরণোত্তর) এবং শহীদ শেখ ফজলুল হক মনি (মরণোত্তর)'কে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
বাহারছড়া ইউনিয়ন
বাহারছড়া ইউনিয়ন নামে বাংলাদেশের কক্সবাজার
ও চট্টগ্রাম জেলায় আলাদা আলাদা দুইটি ইউনিয়ন রয়েছে।
বাহারছড়া ইউনিয়ন দ্বারা বুঝানো যেতে পারে:
ইসলামপুর ইউনিয়ন
ইসলামপুর ইউনিয়ন নামে বাংলাদেশে মোট ৮টি ইউনিয়ন রয়েছে।
ইসলামপুর ইউনিয়ন দ্বারা বুঝানো যেতে পারে:
আমেরিকান লাইফ (গান)
আমেরিকান লাইফ মার্কিন সঙ্গীত শিল্পী ম্যাডোনা-এর নবম গানের অ্যালবাম "আমেরিকান লাইফ"-এর একটি গান। এই গানটি ম্যাডোনা এবং অন্যআরেকজন সঙ্গীত শিল্পী লিখেছেন এবং প্রযোজনা করেছেন। গানটি সর্বপ্রথম বের করা হয় যুক্তরাষ্ট্রে ২০০৩ সালে। মুক্তি পরেই এটি সমালোচনার সম্মুখিন হয় এবং সঙ্গীত সমালোচকরা গানটি তেমন কোনো প্রশংসা করেননি।
"আমেরিকান লাইফ" গানটি দুইজন সঙ্গীত শিল্পী যৌথভাবে লিখেছেন এবং প্রযোজনা করেছেন। গানটি সর্বপ্রথম বের করা হয় ২০০৩ সালের ৮ এপ্রিল যুক্তরাষ্ট্রে।
জালালাবাদ ইউনিয়ন
জালালাবাদ ইউনিয়ন নামে বাংলাদেশে মোট ৪টি ইউনিয়ন রয়েছে।
জালালাবাদ ইউনিয়ন দ্বারা বুঝানো যেতে পারে:
চট্টগ্রাম জেলার শিক্ষা প্রতিষ্ঠানের তালিকা
বাংলাদেশের চট্টগ্রাম জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চমাধ্যমিক বা সমমান থেকে সর্বোচ্চ পর্যায়)
সাচার উচ্চ বিদ্যালয়
বিদ্যালয়টি চাঁদপুর জেলার কচুয়া উপজেলার ঢাকা-কচুয়া মহাসড়কের সাচার বাজারের পার্শ্বে মনোরম পরিবেশে অবস্থিত। বর্তমানে ৩টি পাকা ও ২টি সেমিপাকা ভবনে পাঠদান এবং ছাত্রদের থাকার জন্য একটি ছাত্রাবাস রয়েছে। এটি চাঁদপুর জেলার প্রাচীনতম একটি বিদ্যাপিঠ।
=প্রতিষ্ঠাকাল=
= ইতিহাস=
তৎকালীন সাচার এলাকার কয়েকজন শিক্ষানুরাগী জমিদার শ্রেণির লোকদের সম্মিলিত প্রচেষ্টায় গড়ে ওঠে। স্কুলের প্রথম সম্পত্তিদাতা বায়েক গ্রামের জমিদার “মাইচ রায়”। তার দান করা সম্পত্তির পরিমান ৬৮ শতক। বর্তমানে বিদ্যালয়ের সম্পত্তির পরিমান দুই একর ৫২ শতক। ১৯১৬ সালে বিদ্যালয়টির কার্যক্রম শরু হলেও ১৯১৭ সালে কলকাতা বিশ্ববিদ্যা্লয় থেকে স্বীকৃতি লাভ করে । ধীরে-ধীরে শিক্ষার আলো জ্বালিয়ে ১০২ বছরে পা দিলো বিদ্যালয়টি । এটি ১৯৮৪ সালে এমপিও ভূক্ত করা হয়।
=শিক্ষা ব্যবস্থা=
বিদ্যালয়টিতে ৬ষ্ঠ-১০ম শ্রেণী পর্যন্ত সাধারন শিক্ষার পাশা-পাশি এস এস সি ভোকেশনাল শিক্ষা ব্যবস্থা চালু রয়েছে।
=শিক্ষক ও কর্মকর্তা=
বিদ্যালয়টিতে বর্তমানে ৩২জন শিক্ষক-কর্মচারী রয়েছে। তার মধ্যে ১৯জন এমপিওভূক্ত শিক্ষক, ৬জন কর্মচারী ও ৭জন খন্ডকালীন শিক্ষক রয়েছে ।
=ছাত্র-ছাত্রীর সংখ্যা( শ্রেণীভিত্তিক)=
বিদ্যালয়ে ৮৩৯ জন ছাত্র এবং ৯৮৮জন ছাত্রীসহ মোট শিক্ষার্থীর সংখ্যা ১৮২৭ জন । ৬ষ্ঠ শ্রেনীতে মোট ছাত্র-ছাত্রীর সংখ্যা ৫২৯জন। তার মধ্যে ২৫৮জন ছাত্র এবং ২৭১জন ছাত্রী। ৭ম শ্রেনীতে মোট ছাত্র-ছাত্রীর সংখ্যা ৪৩৪জন। তার মধ্যে ১৮৪ জন ছাত্র ও ২৫০জন ছাত্রী। ৮ম শ্রেনীতে ১৪০জন ছাত্র ও ১৯৮জন ছাত্রী ।৯ম শ্রেনীতে মোট ছাত্র-ছাত্রীর সংখ্যা ১৬৩ জন। তার মধ্যে ছাত্র সংখ্যা ৮৯জন ও ছাত্রী সংখ্যা ১০৪জন। ১০ শ্রেনীতে ৯১জন ছাত্র ও ৮৪জন ছাত্রীসহ মোট শিক্ষার্থী ১৭৫ জন। এছাড়া ভোকেশনালে মোট শিক্ষার্থী সংখ্যা ১৫৮জন। তার মধ্যে ছাত্র ৭৭জন ছাত্র এবং ৮১ জন ছাত্রী। তথ্য-সূত্র:।
=প্রধান শিক্ষক=
=বিদ্যালয় পরিচালনা কমিটি=
= সাবেক প্রধান শিক্ষকদের তালিকা=
টমাস কেলি
টমাস কেলি (; জন্ম: ৩ মে, ১৮৪৪ - মৃত্যু: ২০ জুলাই, ১৮৯৩) আয়ারল্যান্ডের কাউন্টি ওয়াটারফোর্ড এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন তিনি। দলে তিনি মূলতঃ বোলার ছিলেন। ডানহাতে বোলিং করার পপাশাপাশি নিচেরসারিতে ব্যাটিং করতেন তিনি। ১৮৭৭ থেকে ১৮৭৯ সময়কালে অস্ট্রেলিয়ার পক্ষে দুইটি টেস্টে অংশগ্রহণের সুযোগ ঘটে তাঁর।
ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি। দক্ষ ফিল্ডার হিসেবেও সুনাম ছিল তাঁর।
১৮৬৩-৬৪ মৌসুমে ভিক্টোরিয়ার পক্ষে অভিষেক ঘটে তাঁর। এরপর থেকে ভিক্টোরিয়ার পক্ষে খেলোয়াড়ী জীবনের সতেরোটি মৌসুম অতিবাহিত করেন।
১৮৭৬-৭৭ মৌসুমে অস্ট্রেলিয়ার পক্ষে টেস্ট অভিষেক হয় তাঁর। সফরকারী ইংল্যান্ডের বিপক্ষে সিরিজের দ্বিতীয় টেস্টে অভিষেক ঘটা ঐ খেলার দ্বিতীয় ইনিংসে কেলি ৩৫ রান তুলেন। এটিই তাঁর সর্বোচ্চ ব্যক্তিগত রান ছিল। তিনটি রান বাদে সবগুলো রানই আসে বাউন্ডারি থেকে।
২০ জুলাই, ১৮৯৩ তারিখে ৪৯ বছর বয়সে অস্ট্রেলিয়ার ভিক্টোরিয়া রাজ্যের মেলবোর্নের হথর্ন এলাকায় তাঁর দেহাবসান ঘটে।
অর্দ্রীশ বর্ধন
অদ্রীশ বর্ধন (জন্ম : ১ ডিসেম্বর, ১৯৩২) প্রখ্যাত ভারতীয় বাঙালি লেখক, ঔপন্যাসিক ও অনুবাদক। জন্ম কলকাতায় এক শিক্ষক-পরিবারে। অ্যাডভেঞ্চারের টানে জীবনে অনেক পেশার সাথে যুক্ত ছিলেন। চাকরি, ব্যবসা ও সাহিত্যসাধনা। পরে নামী একটি প্রতিষ্ঠানের পারচেজ ম্যানেজার-পদে ইস্তাফা দিয়ে পুরোপুরি চলে আসেন লেখার জগতে। গোয়েন্দা কাহিনী দিয়ে লেখালেখির শুরু করেন। তার সৃষ্ট গোয়েন্দা ইন্দ্রনাথ রুদ্র ও মেয়ে গোয়েন্দা নারায়নী। বাংলায় বিজ্ঞান, কল্পবিজ্ঞান, অতীন্দ্ৰিয় জগৎ অতিপ্রাকৃত, অনুবাদ ইত্যাদি লেখার ক্ষেত্রে অদ্রীশ বর্ধন অন্যতম স্বীকৃত নাম। ভারতের প্রথম কল্পবিজ্ঞান-পত্রিকা “আশ্চর্যাির ছদ্মনামী সম্পাদক। এখন সম্পাদনা করেন "ফ্যানটাসটিক। সত্যজিৎ রায়ের সভাপতিত্বে প্রথম "সায়ান্স ফিকশন সিনে ক্লাব”-এর প্রতিষ্ঠাতা-সম্পাদক । পত্রিকা, রেডিও, ফিল্ম ক্লাবের মাধ্যমে কল্পবিজ্ঞানকে আন্দোলন-আকারে সংগঠিত করেন । একাধিক পুরস্কার। কিশোর জ্ঞানবিজ্ঞান ও পরপর দুবছর "দক্ষিণীবাতাঁর শ্রেষ্ঠগল্প পুরস্কার। অনুবাদের ক্ষেত্রে ‘সুধীন্দ্রনাথ রাহা-পুরস্কার। ভালবাসেন ।
ভ্রুকুটেশ্বর শিবমন্দির
ভ্রকুকেটেশ্বর শিব মন্দির ভারতের ওড়িশা রাজ্যের ভুবনেশ্বরের পুরাতন শহর যমেশ্বর পাটনায় অবস্থিত। এটা একটি একক গঠনের দেউল ধরনের ভবন। স্থানীয় জনশ্রুতি অনুযায়ী মন্দিরটি কেশরী'দের হাতে নির্মিত হয়।
ভ্রুকুটেশ্বর শিব মন্দির ভুবনেশ্বরের পুরাতন শহরে অবস্থিত। লিঙ্গরাজ মন্দির থেকে যমেশ্বর মন্দিরে যাওয়ার পথে বাধেইব্যাংক চকের ডান পাশে এটা পড়ে। মন্দিরটি থেকে তালেশ্বর মন্দির ৪০ মি. পূর্বে, যমেশ্বর মন্দির ৩০ মি. দক্ষিণ-পূর্বে এবং বক্রেশ্বর মন্দির ৩০ মি. পশ্চিমে অবস্থিত।
ভ্রকুটেশ্বর মন্দিরটি উত্তরমুখী। এটা সামনের উঠোন বা বারান্দাহীন একক গঠনের পীধা দেউল। এখানকার পূজিত দেবতা হচ্ছে চক্রীয় যোনিপীঠের উপর শিবলিঙ্গ।
মন্দিরটি বর্তমানে সরকারের অধীনে রয়েছে। পূর্ব থেকেই এটা আবাসিক মন্দির তাই স্থানীয় জনগণ সৌধটির দেখাশোনা করে থাকে। ধারণা করা হয় মন্দিরটি ১৩ শতকের শেষভাগে গঙ্গা শাসকদের নির্মিত। এটা কলিঙ্গ স্থাপত্যশৈলীতে নির্মাণ করা হয়। মন্দির চত্ত্বরের দক্ষিণ, পূর্ব ও পশ্চিমে দেয়ালঘেরা এবং উত্তরাংশে একটি প্রাচীন কূয়া আছে। মন্দিরটিতে ৫৩ জন পার্শ্ব দেবতা রয়েছে।
কলিঙ্গশৈলীতে ল্যাটেরাইট দিয়ে মন্দিরটি নির্মাণ করা হয়েছে। মন্দিরটিতে একটি বর্গাকার বিমান রয়েছে যার উচ্চতা ৫.০৩ মি.। এর তিনটি ভাগ আছে। বড় অংশের উচ্চতা ২.০৩ মি. এবং গান্ধি অংশের উচ্চতা ৩.০ মি.। মস্তক অংশটি ভেঙে পড়েছে। দরজার কপাট ১.৭ মি. দৈর্ঘ্য এবং ০.৭০ মি. প্রশস্ত।
রংগমালা
"রংগমালা" গীতিকা ১৯৬৭ সালে সংগৃহীত। সিলেটের বিশ্বনাথ উপজেলার কাজির গাও নিবাসী আজেফর আলীর থেকে সংগ্রহ। বাংলা একাডেমীর নিয়মিত সংগ্রাহক চৌধুরী গোলাম আকবর এটি সংগ্রহ করেন। রংগমালা পালার রচয়ীতা কে জানা যায়নি। গায়েন আজেফর আলী ২৫ বছর বয়সে গীতিকাটি কণ্ঠস্ত করে ছিলেন। সংগ্রহকাল পর্যন্ত তার বয়স হয়েছিল ৪৫ বৎসর। এই পালা প্রধান ভূমিকায় অনুপ্রেরনা রমণী। নারী রূপ যৌবনে উম্মাদ হয়ে অবৈধ ভোগ বিলাশ ভিত্তিতে রচিত এ গীতিকা।
জমিদার চন্দ্রনারায়ণের এক কৃষক কন্যার নাম রংগমালা। রুপে-গুনে অতুলনীয় রংগমালার বিয়ে হয় সম্পন্ন কৃষকের সাথে। বিয়ের পরে স্বামীর কুৎসিৎ চেহারা এবং কূঁজো অবস্থা লক্ষ করে রংগমালা খুব বিমর্ষ হয়। কিন্তু বাবার মান-মর্যাদার প্রশ্নে এ বিয়েকে মেনে নেয়। সিলেটের আঞ্চলীক ভাষায় রচিত গীতিকার পংক্তিতে আছে -
সাইফুল ইসলাম
মোহাম্মদ সাইফুল ইসলাম খান (জন্ম: ১৪ এপ্রিল, ১৯৬৯) সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের সদস্য ছিলেন তিনি। তিনি ঘরোয়া প্রথম-শ্রেণীর ক্রিকেটে ঢাকা বিভাগের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন।
১৯৮৯ সালে বাংলাদেশ জাতীয় অনূর্ধ্ব-১৯ দলের পক্ষে খেলেন। ১৯৯০ থেকে ১৯৯৭ সাল পর্যন্ত অনিয়মিতভাবে জাতীয় দলের সদস্যরূপে ৭টি একদিনের আন্তর্জাতিকে অংশ নেয়ার সৌভাগ্য ঘটে তার।
৩১ ডিসেম্বর, ১৯৯০ তারিখে কলকাতার ইডেন গার্ডেন্সে শ্রীলঙ্কার একদিনের আন্তর্জাতিকে অভিষেক ঘটে সাইফুল ইসলামের।
১৯৯৫ সালে শারজায় অনুষ্ঠিত ওডিআইয়ে স্মরণীয় বোলিংশৈলী প্রদর্শনে সক্ষমতা দেখান। শ্রীলঙ্কার বিপক্ষে ৪/৩৬ বোলিং পরিসংখ্যান দাঁড় করান। এরফলে প্রথমবারের মতো ওডিআইয়ে বাংলাদেশ দল প্রতিপক্ষকে অল-আউট করতে সক্ষম হয়।
১৯৯৭ সালের আইসিসি ট্রফি বিজয়ী বাংলাদেশ দলের অন্যতম সদস্য ছিলেন সাইফুল ইসলাম।
তবে, একদল উদীয়মান মিডিয়াম পেসারের আবির্ভাবে খুব শীঘ্রই জাতীয় দল থেকে বিদায় নিতে হয় তাকে।
হলিউড (গান)
হলিউড আমেরিকান সঙ্গীতশিল্পী এবং গীতিকার ম্যাডোনা-এর নবম অ্যালবাম আমেরিকান লাইফ-এর একটি গান। এই গানটি অ্যালবামের অন্য গান আমেরিকান লাইফের পরে তৈরি করা হয়। গানটি মুক্তি পায় ২০০৩ সালের জুলাই মাসে। গানটি বের হওয়ার পরে বেশ প্রশংসা অর্জন করে।
হলিউড গানটি লিখেছেন এবং প্রযোজনা করেছেন দুজন সঙ্গীত শিল্পী যাদের মধ্যে ম্যাডোনা নিজে একজন। গানটি প্রকাশ করা হয় ১৪ জুলাই ২০০৩। এই গানটি আমেরিকান লাইফ অ্যালবামের দ্বিতীয় একক হিসেবে প্রকাশ করা হয়।
তাইজ
তাইজ হলো ইয়েমেনের দক্ষিন-পশ্চিমে অবস্থিত একটি শহর।এটি লোহিত সাগরের বন্দর নগর মোখার পাশেই ইয়েমেনীয় পার্বত্যঞ্চলে অবস্থিত।সমুদ্রপৃষ্ঠ থেকে এ শররের উচ্চতা ১৪০০ মিটার বা ৪৬০০ ফুট।এটি ইয়েমেনের তৃতীয় বৃহত্তম শহর, সানা এবং এডেন এর পরেই এর অবস্থান। 
এখানকার কফি বেশ বিখ্যাত এবং প্রসিদ্ধ। তাইজের অর্থনীতিতে কফি বেশ গুরুত্বপূর্ণ ভুমিকা রেখে চলেছে। তাইজের অর্থনীতিত বেশ বড় অংশ জুড়ে রয়েছে এই কফি। তাছাড়াও সবজি, আম,ডালিম, কলা অর্থনীতিতে ভালো ভুমিকা রাখে।
বস্ত্র এবং অলংকার শিল্প এখানকার গুরুত্বপূর্ণ অর্থনৈতিক উপাদান।
দেশের বিভিন্ন এলাকার সাথে প্রাধান যোগাযোগ মাধ্যম হলো সড়ক।তাছাড়াও এখানে রয়েছে তাইজ আন্তর্জাতিক বিমান বন্দর
আগ্রা লখনউ এক্সপ্রেসওয়ে
আগ্রার লখনৌ এক্সপ্রেসটি দৈর্ঘ্যের কন্ট্রোল-অ্যাক্সেস মহাসড়ক বা এক্সপ্রেসওয়ে, যা উত্তরপ্রদেশ "এক্সপ্রেসওয়ে ইন্ডাস্ট্রিয়াল ডেভেলপমেন্ট অথরিটি"র দ্বারা নির্মিত, যা ইতোমধ্যে ঘনবসতিপূর্ণ রাস্তায় ট্র্যাফিক হ্রাস করা এবং দূষণ ও কার্বন নির্গমন কমিয়ে দেয়। এটি ভারতের সর্ববৃহৎ এক্সপ্রেসওয়ে। এই এক্সপ্রেসওয়ে ভারতের উত্তর প্রদেশের আগ্রা ও লখনৌয়ের মধ্যে দূরত্ব কমিয়েছে। এটি একটি ৬-লেনের এক্সপ্রেসওয়ে যা ভবিষ্যতে ৮-লেনে বিস্তৃত করার পরিকল্পনা রয়েছে। ২১ নভেম্বর ২০১৬ তারিখে উত্তরপ্রদেশের মুখ্যমন্ত্রী অখিলেশ যাদব-এর উদ্বোধন করেন।
এই প্রকল্পের ব্যয় ১৫,০০০ কোটি (২৩ বিলিয়ন মার্কিন ডলার) হতে পারে বলে আশা করা হয়েছিল, তবে ₹১৩,২০০ কোটি টাকা (২.1 বিলিয়ন মার্কিন ডলার) এবং ২২ মাসের রেকর্ড সময়ে সম্পন্ন হয়েছে। এটি ৬ ঘন্টা থেকে লখনৌ ও আগ্রার মধ্যে ভ্রমণের সময় কমিয়ে ৩:৩০ ঘণ্টার করেছে। এক্সপ্রেসওয়েটি ৬-লেনের বিস্তৃত (ভবিষ্যতে ৮-লেনসনের বিস্তৃত) যদিও এক্সপ্রেসওয়েতে কাঠামো (প্রধান, ছোটখাট ব্রিজ এবং আন্ডারপাস) ইতিমধ্যে এক্সপ্রেসওয়ের প্রসারিত প্রস্থের সাথে ৮-লেন হিসাবে নির্মাণ করা হচ্ছে ভবিষ্যতের কথা ভেবে। এটি ন্যূনতম দূরত্ব এবং সংক্ষিপ্ত কৃষি জমি ব্যবহার সূত্রে নির্মিত এবং উত্তরপ্রদেশ সরকারের অর্থায়ন করেছে। এক্সপ্রেসওয়েটি সমস্ত পাবলিক সুবিধা বহন করবে যেমন গরু, আউন্স, শস্য, ফল এবং সবজির জন্য ক্ষুদ্রায়তন, পরিষেবা সড়ক, সবুজ বেল্ট, বিশ্রাম ঘর, পেট্রোল পাম্প, সেবা কেন্দ্র, রেস্টুরেন্ট এবং চার ফসলি কৃষি জমির বিধান।
এই এক্সপ্রেসওয়েটি আগ্রা রিং রোডের মাধ্যমে যমুনা এক্সপ্রেসওয়ে-এর সাথে সংযুক্ত এবং এইভাবে বৃহত্তর নয়ডা, এনসিআর থেকে লখনৌয়ের আগ্রার মাধ্যমে একটি এক্সপ্রেস লিঙ্ক সরবরাহ করে। এটি শিখাহাবাদ, ফিরোজাবাদ, ম্যানুপারী, এতাওয়া, অরাইয়া, কানপুর, ওনাও ও হড়দুয়ের মধ্য দিয়ে আগ্রা ও লখনৌয়ের সাথে সংযুক্ত। এক্সপ্রেসওয়ে আগ্রা কাছাকাছি উত্তরদপুর মাদ্রার গ্রামে শুরু হবে এবং লখনউ-এর মোহন রোড কাছাকাছি গ্রাম সারোসা ভারসাশেষ হবে।
এক্সপ্রেসওয়ে এর উদ্দেশ্য নিম্নরূপ:আগ্রা-লখনৌ এক্সপ্রেসকে একটি গ্রিনফিল্ড প্রকল্প বলে মনে করা হয় কারণ বিদ্যমান ভবন বা অবকাঠামোগুলির কোনও কাজের সীমাবদ্ধতা ছিল না। উত্তর প্রদেশ এক্সপ্রেসওয়ে ইন্ডাস্ট্রিয়াল ডেভেলপমেন্ট অথরিটি (ইউপিআইডিএ) প্রায় ৩১২৭ হেক্টর জমিজমা নিয়ে মতবিরোধের অভাবে এবং গ্রামীণ এলাকায় ভূমি মালিকদের চারবার বৃত্তের দাম (সিআর) এবং শহুরে অংশে দুবার সি.আর. কেনার খরচ হিসাবে নির্ধারণ করেছে। । ভূমি অধিগ্রহণ পদ্ধতির মাধ্যমে বাকি জমি অধিগ্রহণ করা হয়। এটি অভিযুক্ত ছিল যে রাস্তার জন্য কেনা ৩,৫০০ হেক্টর জমি কিছু ছিল কৃষকদের জমিদারদের কাছ থেকে কিকব্যক প্রাপ্তি যারা কর্মকর্তাদের দ্বারা জমির মূল্য কৃত্রিমভাবে স্ফীত করেছে। যে জমি আসলে ছিল কৃষিজমি তা আবাসিক জমি হিসাবে তালিকাভুক্ত করা হয়, যা তাদের একটি উচ্চ মূল্য দেয়।